Montes do Invernadeiro

**O Invernadeiro** é un parque natural galego que abrangue as montañas do sur do macizo central e que se atopa no concello ourensán de Vilariño de Conso. Está situado entre os ríos da Ribeira Grande e da Ribeira Pequena e entre as serras de San Mamede, de Queixa e do Fial das Corzas.

## Xeografía
### Situación
O parque atópase no concello ourensán de Vilariño de Conso, que se atopa na comarca de Viana. O parque atópase na zona oeste do concello e limita ao norte con Chandrexa de Queixa (Terra de Trives), ao oeste con Laza e ao sur con Castrelo do Val (Comarca de Verín).

### Orografía
Comeza ao sur da serra de Queixa e polo seu suroeste atópase dentro da serra do Fial das Corzas, a cal continúa cara ao sueste coa serra de San Mamede. A serra da Pena fai de límite leste do parque e o Lombo Lameiro a do sur.

### Hidrografía 
miniatura|Río da Ribeira Grande.
Os dous vales das serras do Invernadeiro percórrenos os ríos da Ribeira Pequena e o da Ribeira Grande. Nesas dúas bacías que forman, nas abas flúen corgos e corgas que chegan a varios regos menores, afluentes deses ríos. Estes dous ríos chegan ao encoro das Portas, que se atopa ao sur do parque, e que está construído sobre do río Camba. Á súa vez, o río Camba é un afluente do río Bibei, o cal chega ao río Sil.

## Hábitats
Este espazo natural está, bioclimaticamente, encadrado dentro da rexión eurosiberiana, provincia atlántica europea e sector galaico-duriense. En particular, encádrase dentro do denominado subsector queixense. Isto supón que o parque se atopas á beira dos lindes da rexión eurosiberiana coa rexión mediterránea, en concreto na área de transición da flora da cordilleira cantábrica e da dos macizos do Bierzo e Seabra coa fachada atlántica., o  tourón (*Mustela putorius*) e as londras (*Lutra lutra*). e foi reintroducida en 1992. O rebezo estivo ausente dos Ancares entre 1960 e 1970 e foi reintroducido entre 1992-94.. Os estudos de seguimento destas especies trala súa reintrodución mostran unha estabilidade ou aumento da poboación.

## Lexislación
O Invernadeiro é un parque natural galego declarado en 1997. Fora xa un refuxio da caza declarado en 1985 e un espazo natural protexido provisionalmente desde 1989. Os seus planos de xestión inicíaronse en 1990 cunhas primeiras directrices de xestión, aprobouse unha planificación completa no 1999 e actualizouse en 2019.

O parque está integrado ademais dentro da zona especial de conservación (ZEC) do Macizo Central da rede Natura 2000. Este espazo foi proposto tamén en 1997, coa declaración do parque, confirmouse en 2004 e 2006 e declarouse finalmente como ZEC en 2014.

## Galería

Ficheiro:Parque_Natural_O_Invernadeiro_by_Dorfun_04.jpg|
Ficheiro:Parque_Natural_O_Invernadeiro_by_Dorfun_05.jpg|
Ficheiro:Parque_Natural_O_Invernadeiro_by_Dorfun_07.jpg|
Ficheiro:Parque_Natural_O_Invernadeiro_by_Dorfun_15.jpg|
Ficheiro:Parque_Natural_O_Invernadeiro_by_Dorfun_17.jpg|
Ficheiro:Parque_Natural_O_Invernadeiro_by_Dorfun_06.jpg|
Ficheiro:Parque_Natural_O_Invernadeiro_by_Dorfun_09.jpg|
Ficheiro:Parque_Natural_O_Invernadeiro_by_Dorfun_11.jpg|
Ficheiro:Parque_Natural_O_Invernadeiro_by_Dorfun_18.jpg|
Ficheiro:Parque_Natural_O_Invernadeiro_by_Dorfun_20.jpg|

## Notas 
## Véxase tamén 
### Bibliografía 
* "Invernadeiro, Parque natural do" in *Enciclopedia Galega Universal* Ir Indo, t. 10, p.&nbsp;420.
* "Invernadeiro, Serra do" in *Gran Enciclopedia Galega Silverio Cañada*
### Outros artigos 
* Montes de Galicia

### Ligazóns externas 
* Parque Natural do Invernadeiro en Turgalicia
* Parque Natural do Invernadeiro  no páxina do Concello de Vilariño de Conso.